มหกรรมขายแบงก์รัฐ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — คลังเผยช่วงเดือนก.พ.มี.ค. รัฐบาลกำเงินเหนาะๆ จากการขายหุ้น 2 ธนาคารรัฐ ร่วม 5 หมื่นล้านบาท 
แหล่งข่าวกระทรวงการคลังเปิดเผยว่า การขายหุ้นธนาคารนครหลวงไทยให้กับกลุ่มธนาคารธนชาตในราคา 31.5031.60 บาท จะลงนามอนุมัติกันในปลายเดือนนี้ ส่วนการขายหุ้นธนาคารสินเอเซียที่กระทรวงการคลังถือหุ้นอยู่กว่า 49% ให้กับธนาคารของรัฐบาลจีนในราคา 11.50 บาทนั้น จะอนุมัติในเดือนนี้เช่นกัน ทำให้ในช่วงปลายเดือนนี้ถึงกลางเดือนมี.ค. รัฐบาลจะมีรายได้จากการขายหุ้นทั้งสองธนาคารไม่น้อยกว่า 5 หมื่นล้านบาท
“รายได้ดังกล่าวจะมาจากการขายหุ้นที่กองทุนฟื้นฟูฯ ถือหุ้นในธนาคารนครหลวงไทย 3.23.5 หมื่นล้านบาท และรายได้จากการขายหุ้นสินเอเซียอีกร่วม 1.5 หมื่นล้านบาท ซึ่งน่าจะเป็นการขายหุ้นธนาคารที่นำร่องในปีนี้ ส่วนการขายหุ้นธนาคารทหารไทยจำนวน 22.56% ให้กับไอเอ็นจีกรุ๊ปในราคาที่ตกลงกันไว้ก่อนหน้าหุ้นละ 1.60 บาทนั้น คงต้องใช้เวลาในการเจรจากัน หลังจากเดือนพ.ค.มิ.ย. ที่มีการแปลงหุ้นบุริมสิทธิแล้ว” แหล่งข่าวเปิดเผย
การขายหุ้นธนาคารรัฐไม่ใช่เรื่องที่ยาวนานแล้วเมื่อนายกรณ์ จาติกวณิช รมว.คลัง กล่าวว่า ขณะนี้ธนาคารแห่งประเทศไทย (ธปท.) ได้เสนอเรื่องให้กระทรวงการคลังพิจารณาอนุญาตให้ขยายเพดานการถือหุ้นของต่างชาติในธนาคารสินเอเซียเกิน 49% แล้ว โดยสำนักงานเศรษฐกิจการคลัง (สศค.) กำลังพิจารณาข้อเสนอของธปท. และจะเสนอแนวทางประกอบการตัดสินใจในเร็วๆ นี้
ขณะที่การอนุมัติขายหุ้นของธนาคารสินเอเซียให้ธนาคารอินดัสเตรียล แอนด์ คอมเมอร์เชียล แบงก์ ออฟ ไชนา (ICBC) ของจีนก็อยู่ระหว่างการพิจารณา
“ในเชิงยุทธศาสตร์ ผมยืนยันมาโดยตลอดว่าต้องการเห็นระดับการแข่งขันของธนาคารให้สูงขึ้น เป็นประโยชน์กับผู้ใช้บริการธนาคารพาณิชย์ และต้องการเห็นความสัมพันธ์ทางด้านเศรษฐกิจระหว่างไทยกับจีนมีความใกล้ชิดกันมากขึ้น การที่ ICBC เสนอซื้อหุ้น จึงถือว่าเป็นเงื่อนไขพิเศษ ที่มีความน่าสนใจ ส่วนราคาซื้อหุ้นที่เสนอมาก็ถือว่าอยู่ในกรอบที่รับได้” นายกรณ์ กล่าว
รมว.คลัง กล่าวว่า เมื่อกระทรวงการคลังอนุมัติให้ถือหุ้นเกิน 49% แล้ว สุดท้ายจะต้องมีการตั้งโต๊ะรับซื้อหุ้นจากรายย่อย (เทนเดอร์ออฟเฟอร์) ผ่านตลาดหลักทรัพย์ จึงถือเป็นโอกาสสำหรับนักลงทุนรายอื่นๆ ที่สามารถเสนอราคาซื้อเพื่อแข่งกับ ICBC ได้ โดยกระทรวงการคลังก็พร้อมพิจารณาความเหมาะสมว่าจะขายให้รายใด
แหล่งข่าวกระทรวงการคลังเปิดเผยว่า ราคาขายนั้นจะมีกำหนดไว้เป็นช่วงระดับราคา ไม่ได้กำหนดที่ราคาเดียวในการเทนเดอร์ออฟเฟอร์ ซึ่งเป็นราคาที่ได้มาสูงสุดในรอบ 90 วัน
ทั้งนี้ เมื่อพิจารณาจากเม็ดเงินที่เข้ามานั้นหากกลุ่ม ICBC ได้ตกลงซื้อหุ้นสินเอเซียจากธนาคารกรุงเทพที่ถืออยู่ 19% ในราคาหุ้นละ 11.50 บาท และหากต้องซื้อหุ้นจากกระทรวงการคลัง ผู้ถือหุ้นรายย่อยอีกกว่า 4,000 ราย คาดว่าจะใช้เงินทั้งสิ้นไม่น้อยกว่า 1.92.3 หมื่นล้านบาท ในการเข้ามาทำธุรกิจธนาคารในเมืองไทยของธนาคารสัญชาติจีน
สำหรับการขายหุ้นในธนาคารนครหลวงไทยนั้น ขณะนี้คณะกรรมการกองทุนฟื้นฟูฯ อยู่ระหว่างการเจรจาราคากับกลุ่มทุนธนชาต โดยการขายหุ้นรอบนี้ทางธนชาตจะใช้เงินร่วม 6.3 หมื่นล้านบาท